KOMISIJOS REGLAMENTAS (EB) Nr. 222/2006
2006 m. vasario 8 d.
dėl cukranendrių cukraus importo licencijų išdavimo pagal kai kurias tarifines kvotas ir susitarimus dėl lengvatinių sąlygų
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2001 m. birželio 19 d. Tarybos reglamentą (EB) Nr. 1260/2001 dėl bendro cukraus sektoriaus rinkos organizavimo (1),
atsižvelgdama į 1996 m. birželio 18 d. Tarybos reglamentą (EB) Nr. 1095/96 dėl nuolaidų, numatytų CXL sąraše, sudarytame pasibaigus deryboms dėl GATT XXIV.6 straipsnio, įgyvendinimo (2),
atsižvelgdama į 2003 m. birželio 30 d. Komisijos reglamentą (EB) Nr. 1159/2003, nustatantį išsamias tam tikrų tarifinių kvotų ir lengvatinių susitarimų, taikomų cukranendrių cukraus importui 2003-2004, 2004-2005 ir 2005-2006 prekybos metais, taikymo taisykles ir iš dalies pakeičiantį Reglamentus (EB) Nr. 1464/95 ir (EB) Nr. 779/96 (3), ypač į jo 5 straipsnio 4 dalį,
kadangi:
(1)
Reglamento (EB) Nr. 1159/2003 9 straipsnyje yra numatyta tvarka nulinio muito tarifo taikymui produktų, klasifikuojamų KN kodu 1701 ir išreikštų baltojo cukraus ekvivalentu, importui iš AKR protokolą ir susitarimą su Indija pasirašiusių šalių.
(2)
2006 m. vasario 1 d. Komisijos reglamentu (EB) 180/2006, nustatančiu pristatymo įsipareigojimų kiekius cukranendrių cukraus importui per 2005-2006 m. (4) pristatymo laikotarpį pagal AKR protokolą ir susitarimą su Indija, Kongo, Indijos, Mozambiko, Tanzanijos ir Zimbabvės įsipareigojami pristatyti kiekiai buvo nustatyti didesni negu kartu paėmus visose paraiškose importo licencijoms gauti, jau pateiktose už 2005-2006 tiekimo metus.
(3)
Tokiomis aplinkybėmis ir siekiant aiškumo reikėtų nurodyti, kad atitinkamos ribos nėra pasiektos,
PRIĖMĖ ŠĮ REGLAMENTĄ:
1 straipsnis
Pagal paraiškas importo licencijoms gauti, remiantis Reglamento (EB) Nr. 1159/2003 5 straipsnio 1 dalimi pateiktas nuo 2006 m. sausio 30 d. iki vasario 3 d., licencijos išduodamos tokiam kiekiui, koks nurodytas šio reglamento priede.
2 straipsnis
Šis reglamentas įsigalioja 2006 m. vasario 9 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 8 d.